Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaispresidentti Abbas tapasi EU:n johtoa Brysselissä.
Hänen pyrkimyksenään on hakea tukea Euroopan mailta -
palestiinalaisvaltion tunnustamiselle.
Kreikan puolustusministeri ilmoitti, -
että Kreikka ja Kypros aikovat lisätä sotilasyhteistyötä -
ja kehittää turvallisuussiteitä Israelin ja Egyptin kanssa.
Venäjän presidentin Putinin Egyptin-vierailu on päättynyt.
Vierailulla pyrittiin vahvistamaan maiden suhteita ja liittolaisuutta.
Palestiinalaispresidentti Abbas tapasi EU:n johtoa Brysselissä.
Hänen pyrkimyksenään on hakea tukea Euroopan mailta -
palestiinalaisvaltion tunnustamiselle.
Aiheena oli myös rauhanneuvottelujen mahdollinen jatkuminen.
Abbas tapasi ensin EU-komission puheenjohtajan Junckerin, -
ja keskusteli sitten EU:n ulko- politiikan johtajan Mogherinin kanssa.
Useimmat Länsi-Euroopan maat ja USA -
eivät ole virallisesti tunnustaneet palestiinalaisvaltiota.
Ne ovat Israelin kannalla siinä, että vain suorat neuvottelut -
osapuolten välillä voivat johtaa rauhansopimukseen.
EU:n ulkopolitiikan johtaja Mogherini -
vetosi rauhanneuvottelujen välittömän jatkamisen puolesta.
Hän korosti, että kansainvälinen yhteisö tarvitsee -
kollektiivista uudelleenarviointia tavassaan lähestyä tätä konfliktia.
Mogherini lisäsi, että Lähi-idän ”kvartetti” (USA, EU, Venäjä ja YK) -
valmistautuu rauhanneuvottelujen jatkumiseen.
Tiedämme, että meidän on rakennettava -
uusi kansainvälinen konsensus konfliktin ratkaisemiseksi.
USA, EU, Venäjä ja YK ovat tärkeitä tukipilareita tässä ponnistuksessa.
Me kaikki tuomme täydentäviä vahvuuksia neuvotteluihin.
Kreikan puolustusministeri Kammenos ilmoitti Kyproksen-vierailullaan, -
että Kreikka suunnittelee yhteisen sotaharjoituksen järjestämistä -
Israelin, Egyptin ja Kyproksen kanssa.
Sen tarkoitus on kohentaa itäisen Välimeren alueen turvallisuutta.
Ilmoitus oli nähtävästi suunnattu Turkille, joka yrittää estää -
Kyproksen suorittamia merenalaisen luonnonkaasun etsintöjä.
Kammenos sanoi Kreikan ja Kyprok- sen lisäävän sotilasyhteistyötään -
ja parantavan turvallisuussiteitään sekä Israelin että Egyptin kanssa.
Kriisi Israelin ja USA:n välillä jatkuu.
Yhä useammat amerikkalaiset lainsäätäjät ovat jäämässä pois -
pääministeri Netanjahun kongressipuheenvuorosta.
Kongressin mustaihoisia edustavan Black Caucus -ryhmän jäsenet -
ilmoittivat eilen boikotoivansa puhetta.
Syy: He pitävät Netanjahun vaatimusta puhua kongressille -
loukkauksena presidentti Obamaa ja Amerikan kansaa kohtaan.
Black Caucus -ryhmän päätös voi enteillä sitä, että Netanjahun yleisö -
muodostunee pääasiassa valkoihoisista republikaaneista.
Sen lisäksi, että Black Caucus -ryhmän poisjäämispäätös -
on loukkaus Israelin pääministeriä kohtaan, -
se on merkityksellinen myös USA:n juutalaisyhteisölle.
Syy: Amerikan mustaihoisten ja juutalaisten välillä -
on jo vuosia ollut erityinen side. Tämä side syntyi -
Martin Luther King Jr:n johtaman kansalaisoikeusliikkeen aikana -
ja on vain vahvistunut vuosien varrella.
Israelin valtio on nostanut kanteen -
edellistä ashkenazi-rabbi Jona Metzgeriä vastaan -
muun muassa lahjonnasta, petoksesta ja rahanpesusta.
Metzgerin epäillään hyväksyneen 10 miljoonaa sekeliä lahjuksina, -
joista hän olisi ottanut omaan käyttöönsä 7 milj. sekeliä.
Poliisitutkimuksista on ilmennyt, että miljoonia sekeleitä lahjoitusvaroja -
oli siirretty ei-kaupallisille, Metzgeriin liittyville järjestöille.
Selvityksistä ilmeni myös, -
että Metzger käytti osan varoista omiin tarpeisiinsa.
Lisävaroja oli kertynyt lahjuksina päätöksistä, joita hän teki päärabbina.
Venäjän presidentin Putinin mukaan on mahdollista, -
että Syyrian konfliktin neuvottelut jatkuvat.
Syyrian opposition ja Assadin hallinnon edustajia -
tapasi Moskovassa viime kuussa.
Presidentti Putin oli juuri kahden päivän vierailulla Egyptissä -
ensimmäistä kertaa 10 vuoteen. Putin kertoi lehdistötilaisuudessa -
olevansa toiveikas, että neuvottelut johtavat rauhaan Syyriassa.
Maata on repinyt verinen sisällissota, -
jossa YK:n mukaan noin 200 000 ihmistä on saanut surmansa.
Toivomme uutta neuvottelukierrosta, -
joka johtaisi rauhanomaiseen ratkaisuun Syyriassa.
Syyrian opposition ja Assadin hallituksen -
on määrä tavata seuraavan kerran kuukauden päästä Moskovassa.
Moskovan neuvottelut päättyivät 29.1., eikä niissä koettu edistystä, -
sillä poliittisen opposition johtajat eivät olleet mukana, -
eivätkä Syyriassa taistelevien kapinallisryhmien edustajat.
Presidentti al-Sisi sanoi uutiskonferenssissa, -
että Egypti ja Venäjä joutuvat kohtaa- maan samoja turvallisuushaasteita.
Seisomme tässä rinta rinnan kohdataksemme nämä haasteet.
Koko maailma kärsii kammottavan, leviävän terrorismin varjon alla.
Olen yhtä mieltä presidentti Putinin kanssa siitä, että se terrorihaaste, -
jonka edessä niin Egypti kuin Venäjäkin seisovat, -
ei pysähdy millekään rajalle.
Venäjä ja Egypti ovat halukkaita lujittamaan suhteitaan -
ja korostavat liittolaisuuttaan. Putinin mukaan Venäjä alkaisi -
toimittaa aseita Egyptille sopimuksen solmimisen jälkeen maaliskuussa, -
mutta hän ei täsmentänyt tarkemmin.
Sadat opiskelijat järjestivät mielen- osoituksia yliopistoalueella Kairossa.
He kutsuivat itseään "anti-vallankaappaus"-opiskelijoiksi, -
tuomitsivat presidentti al-Sisin hallituksen -
ja julistivat "vihan viikon".
Kairon peittäneestä hiekkamyrskystä huolimatta -
opiskelijajoukot marssivat kampuksella -
huutaen hallituksenvastaisia iskulauseita.
Arvostelijat syyttävät presidentti Sisiä -
autoritaarisen hallinnon palauttamisesta Egyptiin -
sekä vapauksien heikentämisestä, -
joita Mubarakin kaataneessa kansannousussa v. 2011 voitettiin.
Opiskelijat eivät antaneet haastatteluja, ja he pysyivät -
yliopiston alueella sen sijaan, että olisivat lähteneet Kairon kaduille.
Mielenosoitukset kiellettiin Egyptissä marraskuussa 2013, -
kun väkivaltaisuudet olivat leimahtaneet -
armeijan syrjäytettyä islamistisen presidentti Mursin.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman